《台湾闻蝉》
清代·李元直

生是餐霞客，谁能饮浊流。高标虽自许，清操本无求。

螳臂寻声至，童竿逐响投。因风还送籁，缄口愧忠谋。

作者简介：（1686—1758）清山东高密人，字象山。康熙五十二年进士。雍正间授御史，刚气逼人，直言敢谏，入台谏仅八月，章奏凡数十上，语侵诸大臣，世宗诘之，抗言无所避。都人呼为戆李。寻被谗左迁，告归。